**সংবাদ বিজ্ঞপ্তি**

**চায়না-বাংলাদেশ ফ্রেন্ডশীপ এক্সিবিশন সেন্টার Handover Ceremony**

**আয়োজনেঃ রপ্তানি উন্নয়ন ব্যুরো ও বাণিজ্য মন্ত্রণালয়।**

চীনের আর্থিক অনুদান (Grant) ও কারিগরী সহায়তায় বাণিজ্য মন্ত্রণালয়ের অধীন রপ্তানি উন্নয়ন ব্যুরোর মালিকানায় পূর্বাচল নতুন শহরের ৪ নং সেক্টরে China State Construction Engineering Corporation কর্তৃক নির্মিত চায়না-বাংলাদেশ ফ্রেন্ডশীপ এক্সিবিশন সেন্টার চীনের নিকট থেকে গ্রহন উপলক্ষে আগামী ৭ ফেব্রুয়ারী, ২০২১ তারিখ সকাল ১০:৩০ মিনিটে বাণিজ্য মন্ত্রণালয়ের সম্মেলন কক্ষে Handover Ceremonyঅনুষ্ঠিত হচ্ছে। অনুষ্ঠানের সভাপতিত্ব করছেন সম্মানিত বাণিজ্য সচিব ড: মোঃ জাফর উদ্দিন। সভায় প্রধান অতিথি হিসেবে উপস্থিত আছেন মাননীয় বাণিজ্য মন্ত্রী জনাব টিপু মুন্শী এমপি। অনুষ্ঠানে বাংলাদেশে চীনের নিযুক্ত মান্যবর রাষ্ট্রদূত বিশেষ অতিথি হিসেবে অনলাইনে উপস্থিত আছেন। এছাড়া বাংলাদেশের পররাষ্ট্র সচিব এবং অর্থনৈতিক সম্পর্ক বিভাগের সচিব Guest of Honor হিসেবে অনলাইনে উপস্থিত আছেন। উক্ত অনুষ্ঠান উপলক্ষে পূর্বাচলে নির্মিত এক্সিবিশন সেন্টার সম্পর্কিত সংক্ষিপ্ত তথ্যাদি নিম্নরূপঃ

১। **প্রকল্পের নামঃ** বাংলাদেশ-চায়না ফ্রেন্ডশীপ এক্সিবিশন সেন্টার। (সেন্টারটির নতুন নাম **’’বঙ্গবন্ধু বাংলাদেশ-চায়না**

**ফ্রেন্ডশীপ এক্সিবিশন সেন্টার’’** করার বিষয় কর্তৃপক্ষের বিবেচনাধীন আছে, এ সংক্রান্ত প্রস্তাবে

চীনাপক্ষ ইতোমধ্যে সম্মতি জ্ঞাপন করেছে)।

২। **প্রকল্প বাস্তবায়নকারী সংস্থাঃ** রপ্তানি উন্নয়ন ব্যুরো, ঢাকা।

৩। **এক্সিবিশন সেন্টার নির্মাণের প্রধান উদ্দেশ্যঃ**

* বাংলাদেশের সামগ্রিক বাণিজ্য আন্তর্জাতিক ক্ষেত্রে সম্প্রসারণ কার্যক্রমের অংশ হিসেবে দেশী-বিদেশী পণ্য উৎপাদনকারী ও ক্রেতাদের বাংলাদেশে আন্তর্জাতিকমানের একটি কমন প্লাটফরমে নিয়মিত ও সরাসরি যোগাযোগের সুযোগ সৃষ্টি করে দেয়া;
* প্রতিযোগিতার সুযোগ সৃষ্টি করে পণ্যের গুনগত মান বৃদ্ধি, বৈচিত্র আনয়নে সহায়তা করা;
* দেশী-বিদেশী প্রতিযোগী উৎপাদকদের পণ্যের মান ও মূল্য সম্পর্কে সরাসরি তুলনা করার সুযোগ সৃষ্টি করে দেয়া;
* একই প্লাট ফরমে সারা বছর পণ্য ভিত্তিক মেলা ও সাধারণ বাণিজ্য মেলাসহ শিল্প ও বাণিজ্য বিষয়ক বিভিন্ন প্রকার অনুষ্ঠান আয়োজনের সুযোগ সৃষ্টি করা।
* স্থানীয় পণ্যের গুনগতমান ও কম্পিটিটিভনেস্ বৃদ্ধির পরিবেশ সৃষ্টি;
* আধুনিক কারিগরী সুযোগ-সুবিধা বিশিষ্ট স্বয়ং সম্পূর্ণ প্রকৃতির সেন্টার তৈরী করে বাংলাদেশে একটি আন্তর্জাতিক ব্যবসা কেন্দ্র **(Business Hub) প্রতিষ্ঠা করা,**

৪। **ভৌগলিক অবস্থানঃ** প্লট নং-০২, রোড নং-৩১২, সেক্টর-০৪, পূর্বাচল নতুন শহর, রূপগঞ্জ, নারায়ণগঞ্জ।

(এক্সিবিশন সেন্টারের দূরত্ব খিলক্ষেত-কুড়িল বিশ্বরোডের মোড় থেকে **১৩.৫০ কিলোমিটার)**

৫। **জমির পরিমানঃ** ২০ একর।

৬। **নির্মাণকালঃ** ১৭ অক্টোবর, ২০১৭ থেকে ৩০ নভেম্বর, ২০২০।

৭| **Design and Supervision Consultant:**  **Consortium** of Beijing Institute of Architectural Design

Co. Ltd and Shenyang Engineering Supervision and Consultation Co. Ltd

৮। **Construction Contracter**: China State Construction Engineering Corporation

৯। **অর্থায়নঃ** মোট ব্যয় ৭৭৩ কোটি টাকা (চীনা অনুদান ৫২০.৭৩ কোটি টাকা, বাংলাদেশ সরকার ২৩১ কোটি টাকা এবং ইপিবির নিজস্ব তহবিল থেকে ২১.২৭ কোটি টাকা)।

১০। **নির্মিত এক্সিবিশন সেন্টার এক নজরেঃ**

|  |  |
| --- | --- |
| সেন্টারে তৈরী মোট ফ্লোর স্পেসঃ | ৩৩,০০০ বর্গ মিটার |
| এক্সিবিশন বিল্ডিংয়ের মোট ফ্লোর স্পেস | ২৪,৩৭০ বর্গ মিটার |
| এক্সিবিশন হলের মোট আয়তন | ১৫,৪১৮ বর্গ মিটার |
| গাড়ী পার্কিং ব্যবস্থা | (ক) দোতলা পার্কিং বিল্ডিংয়ের মোট পার্কিং স্পেস ৭,৯১২ বর্গ মিটার, মোট ৫০০টি গাড়ীর জন্য।  (খ) এক্সিবিশন বিল্ডিং এর সামনের খোলা জায়গায় আরও ১,০০০টি গাড়ী পার্কিং করার সুযোগ আছে। |
| এক্সিবিশন হলে মোট স্টল/বুথ সংখ্যা | ৮০০টি, প্রতিটি বুথের আয়তন ৯.৬৭ বর্গ মিটার। |
| অন্যান্য সুবিধা/অন্যান্য অবকাঠামো | (১) ৪৭৩ আসন বিশিষ্ট ১টি মাল্টি ফাংশনাল হল (২) ৫০ আসন বিশিষ্ট একটি কনফারেন্স রুম (৩) ০৬টি নেগোশিয়েশন/মিটিং রুম (৪) ৫০০ আসন বিশিষ্ট ক্যাফেটরিয়া/রেস্টুরেন্ট (৫) শিশুদের খেলার স্পেস (৬) নামাজের কক্ষ (৭) অফিস রম্নম ০২টি (৮) মেডিকেল রুম (৯) ডরমিটরী/গেষ্ট রম্নম (১০) ১৩৯টি টয়লেট (১১) বিল্ট ইন পাবলিক এড্রেস সিস্টেম (১২) নিজস্ব ওয়াটার ট্রিটমেন্ট প্ল্যান্ট (১৩) স্টোর রুম (১৪) সিএটিভি কন্ট্রোল রুম (১৫) অটোমেটেড সেন্ট্রাল এসি সিস্টেম (১৬) ইনবিল্ট ইন্টারনেট/ওয়াই-ফাই (১৬) আধুনিক অগ্নি নির্বাপন ব্যবস্থা (১৭) আলাদা রেজিস্টেশন হল (১৮) আধুনিক ফোয়ারা (১৯) ইন বিল্ট পতাকা স্ট্যান্ড (২০) রিমোট কন্ট্রোল্ড/ইলেকট্রনিক প্রবেশ গেইট ইত্যাদি। |